Diari Oficial de la Generalitat Valenciana


Sumari del DOGV 627, del 13-07-1987 (1987/809238)

ACORD de 24 de juny de 1987, del Consell de la Generalitat Valenciana, pel qual s'aprova definitivament el Projecte de Modificació puntual de les Normes Subsidiàries de Plantejament amb canvi parcial de zona verda a zona escolar, per a la ubicació de quatre unitats de pre-escolar, a Sant Joan d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   627

Data del DOGV
:   13-07-1987

Secció del DOGV
:   ALTRES DISPOSICIONS

Número del document
:   1987/809238


Data del document
:   24-06-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 24 de juny de 1987, del Consell de la Generalitat Valenciana, pel qual s'aprova definitivament el Projecte de Modificació puntual de les Normes Subsidiàries de Plantejament amb canvi parcial de zona verda a zona escolar, per a la ubicació de quatre unitats de pre-escolar, a Sant Joan d'Alacant.  
El Consell de la Generalitat Valenciana, en sessió celebrada el dia 24 de juny de 1987, adoptà l'Acord seguent:   
«Vist el Projecte de Modificació puntual de les Normes Subsidiàries de Planejament presentat per l'Ajuntament de Sant Joan d'Alacant.   
Vist que l'Ajuntament esmentat ha tramitat aquesta Modificació, atorgant-li l'aprovació inicial el 30 de maig de 1986 i després d'un període d'informació pública d'un mes, durant el qual fou presentada una al·legació, li atorgà l'aprovació provisional el 22 de juliol de 1986.   
Vist que la Comissió Provincial d'Urbanisme d'Alacant, en sessió de 25 de setembre de 1986, ha informat favorablement el Projecte.   
Vist que la finalitat d'aquesta Modificació és el desplaçament de la zona verde situada al lloc denominat «Comp de l'Ordana» del nucli urbà del dit Municipi, ampliant-la, i la requalificació dels terrenys alliberats com a zona escolar.   
Atès que l'article 49.1 de la Llei del Sòl sotmet les modificacions dels Plans a les mateixes disposicions enunciades per a la seua formació, que recullen els articles 40 i 41 de la mateixa Llei, tràmits que han estat observats en aquest supòsit.   
Atès que l'article 50 de la dita Llei, en relació amb el Reial Decret 299/1979, de 26 de gener, sobre transferència de competències en matèria d'urbanisme al Consell del País Valencià, i disposicions concordant s, estableix que si la modificació tingués per objecte una zonificació diferent o un ús urbanístic de les zones verdes previstes en el Pla, haurà d'ésser aprovada pel Consell de la Generalitat Valenciana, amb els informes favorables previs del Conseller d'Obres Públiques, Urbanisme i Transports i del Consell d'Estat, emesos respectivament en data 6 de novembre de 1986 i 28 de maig de 1987.   
Atès que en virtut d'aquesta Modificació s'ampliarà, en termes absoluts, la superfície destinada a zona verde en el paratge afectat, que passarà de 3.750 m2 5.500 m2, ocuparà terrenys de propietat municipal anteriorment qualificats com a sol edificable, i lliurarà una parcel·la de terreny de 2.000 m2 que es destina a dotació escolar, finalitats ambdues que s'estimen convenients.   
Vistes la Llei del Sòl, la Llei de Procediment Administratiu i d'altres de pertinent aplicació.   
Per tot això, d'acord amb el Consell d'Estat, i a proposta del Conseller d'Obres Públiques, Urbanisme i Transports, s'acorda:   
Aprovar definitivament el Projecte de Modificació puntual de les Normes Subsidiàries de Planejament amb canvi parcial de zona verde a zona escolar, per a la ubicació de quatre unitats de pre-escolar, a Sant Joan d'Alacant».   
Contra aquest Acorde que esgota la via administrativa, hom pot interposar-hi recurs de reposició previ al contenciós administratiu, davant el Consell de la Generalitat Valenciana en el termini d'un mes.   
València, 6 de juliol de 1987.   
El Secretari del Govern Valencià,  
MIGUEL DOMENECH PASTOR